Poštovane, poštovani,

od 30. ožujka do 5. travnja održavaju se 3. Dani medijske pismenosti, pod pokroviteljstvom Ministarstva znanosti i obrazovanja i Ministarstva kulture, a u organizaciji Agencije za elektroničke medije i Ureda UNICEF-a za Hrvatsku.

Cilj Dana medijske pismenosti je osvijestiti javnost o važnosti medijske pismenosti, osnažiti građane, posebice djecu i mlade za kritičko promišljanje medijskih sadržaja i pružiti podršku odgojiteljima i nastavnicima razvojem edukacijskih materijala za medijsko obrazovanje.

Dani medijske pismenosti ujedno su **platforma za suradnju različitih dionika i organizaciju događanja s ciljem promicanja medijske pismenosti**.Pozivamo stoga i vas da se uključite u taj važan projekt, te da organizirate sat medijske pismenosti, radionicu ili predavanje za učenike, ili pak roditeljski sastanak na temu medijske pismenosti, na temelju obrazovnih materijala koji su dostupni putem [poveznice](https://www.medijskapismenost.hr/obrazovni-materijali-za-preuzimanje/) na internetskom portalu medijskapismenost.hr. Trenutno ih je šesnaest, a u ožujku će bi objavljeni i novi materijale, koji će biti razvijeni u suradnji s domaćim i stranim stručnjacima.

Ukoliko ćete imati aktivnosti vezane uz medijsku pismenost prijavite svoj događaj u Raspored događanja povodom Dana medijske pismenosti, a da bi mogli dobiti plakate i tiskane publikacije. [Više o tome kako prijaviti događaj saznajte ovdje](https://www.medijskapismenost.hr/ukljucite-se-u-dane-medijske-pismenosti-i-organizirajte-svoj-dogadaj/).

Čak i ako ne organizirate neku posebnu aktivnost, možete se prijaviti za publikacije – knjižice za roditelje i skrbnike „Djeca i mediji“ i „Slikovnice o medijima“. [Za publikacije se možete prijaviti ovdje](https://www.medijskapismenost.hr/prijavite-svoj-vrtic-skolu-knjiznicu-kako-bismo-vam-poslali-knjizice-i-slikovnice/).

Također, do 18. ožujka otvorene su prijave za filmski natječaj za osnovnoškolce i srednjoškolce, koji Agencija za elektroničke medije i UNICEF organiziraju u suradnji s Hrvatskim filmskim savezom. Tema natječaja je „Naš online život, o kojem roditelji ništa ne znaju“, a prijave su otvorene do 18. ožujka. [Više o natječaju saznajte ovdje](https://www.medijskapismenost.hr/filmski-natjecaj-nas-online-zivot-o-kojem-roditelji-nista-ne-znaju/).

Sve informacije o Danima medijske pismenosti možete pratiti na portalu [medijskapismenost.hr](https://www.medijskapismenost.hr/dani-medijske-pismenosti-2020/).